Η ενσυναίσθηση από την άποψη της Χριστιανικής Ηθικής
Creators: name: Παπαδοπούλου, Παρθένα Αναστασίου
Publisher: name: Aristotle University of Thessaloniki
Year: 2018
Subjects: Ψυχοθεραπεία
Ιατρική Εκπαίδευση
Psychotherapy
Medical Education

description: Η ενσυναίσθηση είναι ένα πολύ σύνθετο και πολυδιάστατο φαινόμενο που απασχολεί πολλούς κλάδους. Η ιστορία της ξεκινά στα τέλη του 19ου αιώνα από την αισθητική με τον γερμανικό όρο Einfühlung και μεταφράζεται στις αρχές του 20ου αιώνα ως empathy στην αμερικανική πειραματική ψυχολογία. Η συντριπτική πλειοψηφία των φιλοσόφων και των ψυχολόγων θεωρούν την ενσυναίσθηση ως ένα είδος κατανόησης των σκέψεων και των συναισθημάτων ενός άλλου ατόμου. Ο ρόλος της ενσυναίσθησης στις σύγχρονες επιστήμες είναι πλέον πολύ σημαντικός. Στην ψυχοθεραπεία χρησιμοποιείται ως εργαλείο και θεωρείται αναγκαίο ο θεραπευτής να νιώθει τα συναισθήματα του πελάτη του «σαν δικά του», κρατώντας πάντα την απαραίτητη απόσταση από αυτά. Στην ιατρική, συμβάλλει στην αποτελεσματικότητα της θεραπείας με τη στάση κατανόησης που δείχνει ο γιατρός στον ασθενή και με το κλίμα εμπιστοσύνης που δημιουργείται στη μεταξύ τους σχέση. Επιπλέον, η ενσυναίσθηση παίζει σημαντικό ρόλο στην εκπαίδευση, γιατί συμβάλλει στη βελτίωση της σχέσης εκπαιδευτικού-μαθητή, εξασφαλίζοντας καλύτερες συνθήκες μάθησης. Ιστορικά, αυτή μελετάται περισσότερο με επίκεντρο τον εκπαιδευτικό. Το σημαντικότερο απ’ όλα όμως είναι ότι η ενσυναίσθηση βρίσκεται στην καρδιά της χριστιανικής πίστης με τον Χριστό να αποτελεί το υπέρτατο παράδειγμα, δημιουργώντας με την ενανθρώπισή του νέες καλύτερες προοπτικές για την ανθρωπότητα. Ο Χριστός φανερώνει την ενσυναίσθηση του με πράξεις σε όλους τους ανθρώπους αδιακρίτως, στους αρρώστους, τους τυφλούς, τους κωφούς, τους φτωχούς, τους πάσχοντας, τους περιφρονημένους, τις αμαρτωλές γυναίκες και σε κάθε άνθρωπο ανεξάρτητα της εθνότητας, της φυλής, του φύλου ή ό,τι άλλου διαιρεί τους ανθρώπους. Πλησίον κατά τη χριστιανική ηθική, και με άριστο παράδειγμα τον καλό Σαμαρείτη της ομώνυμης παραβολής, δεν είναι μόνο ο γείτονας, ο τοπικά ευρισκόμενος, ο συγγενής ο ομοεθνής ή ο ομόδοξος, αλλά κάθε άνθρωπος, τον οποίο ο Χριστιανός προσεγγίζει με αγάπη και ενσυναίσθηση. Η φιλανθρωπία εμπεριέχει στοιχεία ευαισθησίας, ενσυναίσθησης ή και φιλανθρωπικής αδελφοσύνης και θεωρείται αρετή το να νιώθει κανείς συμπάθεια για όσα υποφέρει ο συνάνθρωπός και να συμβάλλει στην ανακούφισή του. Μέσα από την κοινότητα της Εκκλησίας και από την ενορία, ο χριστιανός, με πνεύμα διακονίας και ενσυναίσθησης στα ανθρώπινα και κοινωνικά προβλήματα, προσφέρει εθελοντική εργασία προς τον συνάνθρωπό του, κυρίως σε ευπαθείς ομάδες της κοινωνίας. Μια ακόμα παράμετρος της αγάπης προς τον πλησίον, σύμφωνα με διδασκαλία του Ιησού, είναι και η αγάπη προς τον εχθρό μας. Ο Χριστός μας ζητά να μπούμε στη θέση του εχθρού και να κατανοήσουμε τον ίδιο και τα συναισθήματά του με την ίδια αγάπη που έχουμε για τον κάθε συνάνθρωπό μας. Η ορθόδοξη αγωγή αναφέρεται σε μια ουσιαστική και βαθιά κοινωνία και σε μια προσωπική και αγαπητική συνάντηση με τον «άλλον», που βασίζεται στην αγάπη, στην ενσυναίσθηση, στην αλήθεια και στην ελευθερία. Η ενσυναίσθηση είναι ένα απαραίτητο εργαλείο για τους πνευματικούς πατέρες και τους εκπαιδευτικούς θεολόγους, προκειμένου να μπορέσουν να μεταδώσουν στη σημερινή κοινωνία το μήνυμα της αγάπης και της θυσίας για τον συνάνθρωπο, ακολουθώντας το παράδειγμα του ίδιου του Χριστού. Η υποχρέωση του πνευματικού πατέρα είναι η φροντίδα για τη βελτίωση της ψυχής του εξομολογούμενου και για τη θωράκιση της δικής του πνευματικής ζωής με την άσκηση της προσευχής.
description: Empathy is a very complicated and multidimensional phenomenon that involves many branches. Its story begins in the late 19th century by aesthetics with the German term Einfühlung and translates into the early 20th century as empathy in American experimental psychology. The overwhelming majority of philosophers and psychologists consider empathy as a kind of understanding of another person's thoughts and feelings. The role of empathy in modern sciences is now very important. Psychotherapy is used as a tool, and it is considered necessary for a therapist to feel the feelings of his client "as his own", keeping always the necessary distance from them. In medicine, it contributes to the effectiveness of the treatment with the doctor’s understanding to the patient and the atmosphere of trust between them. In addition, empathy plays an important role in education, because it helps to improve the relationship between teacher and student, ensuring better learning conditions. Historically, this is being studied more by focusing on the teacher. Most important of all, however, is that empathy is at the heart of Christian faith, with Christ being the supreme example, creating new and better prospects for mankind with its ingenuity. Christ reveals his empathy by actions to all people indiscriminately, to the sick, the blind, the deaf, the poor, the suffering, the despised, the sinful women, and to every person regardless of ethnicity, race, sex or what else divides people. According to Christian morality, and with the excellent example the good Samaritan of the homonymous parable, not only is the neighbor, the local person, the relative, the homogenous or the person with the same religion but every man whom the Christian approaches with love and empathy. Charity involves elements of sensitivity, empathy, or charitable brotherhood, and it is perceived virtue to be sympathetic to what a fellow man suffers and to help relieve him. Through the community of the Church and the parish, the Christian, in a spirit of mercy and empathy in human and social problems, offers volunteer work to his fellow man, especially to vulnerable groups of society. Another aspect of love to the neighbor, according to Jesus' teachings, is love for our enemy. Christ asks us to put ourselves in enemy's shoes and to understand him and his feelings with the same love we have for each of our fellow human beings. Orthodox education refers to a substantial and profound society and a personal and loving encounter with the "other", based on love, empathy, truth and freedom. Empathy is an indispensable tool for spiritual fathers and educational theologians in order to convey to today's society the message of love and sacrifice for the fellow human being, following Christ's example. The duty of the spiritual father is to care for the improvement of the soul of the confessor and the shielding of his own spiritual life by the practice of praying.